**Data:** 22 aprilie 2025

În 2024, grupul Roto realizează vânzări nete la nivelul anului precedent / Stabilitate și reziliență exemplare / Împreună, pentru un viitor mai bun / Piețe dificile preconizate pentru 2025 / Reexaminarea și ajustarea planurilor pe parcursul anului sunt esențiale

**Încă o dată rezilient și „peste nivelul pieței”**

***Leinfelden-Echterdingen*** − Datorită unei ușoare creșteri în al patrulea trimestru din 2024, diviziile grupului Roto au realizat anul trecut vânzări nete totale de 884,3 milioane de euro. Acesta este un rezultat „practic egal cu cel din anul precedent”, explică Dr. Eckhard Keill, CEO al Roto Frank Holding AG și, având în vedere anumite piețe slabe, o dovadă clară a creșterii continue de clienți noi. Mai presus de toate, relațiile de mare încredere cu clienții din întreaga lume au asigurat stabilitatea grupului Roto în 2024. În același timp, extinderea bazei de clienți va susține o creștere sănătoasă în următorii ani. „Având în vedere criza economică globală, este aproape imposibil să se facă previziuni fiabile pentru anul în curs”, spune CEO-ul. Cu toate acestea, grupul Roto rămâne optimist, deoarece diviziile sale au demonstrat în mod repetat „performanțe peste nivelul pieței” în ultimii ani. În mare parte, vânzările lor în primul trimestru al anului 2025 au fost în conformitate cu așteptările.

**Contribuție pentru un viitor mai bun**

În 2025 se împlinesc 90 de ani de la înființarea companiei. De atunci, tehnologia Roto a fost utilizată în generații de ferestre și acoperișuri care au devenit din ce în ce mai bune decât predecesorii acestora, după cum a subliniat Dr. Keill la cea de-a 19-a ediție a conferinței internaționale Roto cu presa de specialiate din noiembrie anul trecut. În cele din urmă, încrederea în avantajele producției industriale pentru un viitor mai bun cu ferestre mai bune a dus la înființarea companiei. Până în prezent, această încredere și bucuria de a modela viitorul sunt omniprezente la Roto. „De aceea, vom continua să contribuim pentru un viitor mai bun și în 2025. Diviziile Roto rămân în continuare parteneri de încredere pentru clienții lor și lucrează la îmbunătățiri importante pentru piețele lor.” Nivelul ridicat de stabilitate economică al grupului îi va permite, de asemenea, să capitalizeze oportunitățile și să stabilească direcția de creștere în 2025.

**Definirea direcției de schimbare**

„Există întotdeauna oportunități pentru companiile care își concentrează activitățile asupra avantajelor pentru clienți”, este convins Dr. Keill. La Roto, sunt în curs de realizare multe proiecte viitoare și o extindere a capacităților în diferite locații ale diviziilor. Cu toate acestea, ținând cont de nivelul ridicat de nesiguranță de pe piețele globale ca urmare a pandemiei și a izbucnirii războiului din Ucraina – este esențial ca planurile să fie revizuite îndeaproape pe parcursul anului și să fie adaptate la tendințele cererii și la toate cerințele clienților. „Diviziile Roto sunt, de asemenea, bine pregătite pentru acest lucru”, subliniază CEO-ul. „ Acestea beneficiază de expertiza specialiștilor calificați din cadrul acestora și de o organizare a proceselor stabilă, care poate reacționa flexibil și rapid la noile provocări.” Misiunea holdingului este de a asigura o continuitate și, astfel, de a oferi diviziilor un mediu optim pentru acțiuni orientate către piață și pentru noi acțiuni de dezvoltare.

****

**Foto**: Roto Frank Holding AG **Roto\_Gruppe.jpg**

****

Dr Eckhard Keill, CEO al consiliului de administrație al Roto Frank Holding AG, comentează situațiile financiare anuale ale grupului Roto din 2024.

**Foto**: Roto Frank Holding AG **Dr\_Eckhard\_Keill.jpg**

Print free − copy requested

**Publisher**: Roto Frank Holding AG • Wilhelm-Frank-Platz 1 • 70771 Leinfelden-Echterdingen • Germany • Tel. +49 711 7598 0 • Fax +49 711 7598 253 • [info@roto-frank.com](mailto:info@roto-frank.com)

**Press contact**: Dr. Sälzer Pressedienst • Lensbachstraße 10 • 52159 Roetgen • Germany • Phone +49 2471 9212864 • Fax +49 2471 9212867• info@drsaelzer-pressedienst.de